stanford-oval/wikipedia huggingface dataset:
שירוטו
דיסקוגרפיה

2015 – עסק משפחתי (עם סגול 59)
2017 – שירוטו
2017 – כח (עם אסקר)
2018 – חמישה ביולי
2020 – נקודת השקה
2024 – לאן שלא תלך זה איתך
2024 – הזוהמה של שירוטו (רמיקסים ל-פי.אר טרופרז)
חיים אישיים

רותם הוא בנו של הראפר סגול 59. ומתגורר בירושלים.
הערות שוליים

↑   מאי פלטי, המוזיקאי שרוצה להביא את סצינת ההיפ הופ לירושלים, באתר הארץ, 12 בספטמבר 2018
↑  תומר גרשנמן‏, שלא יעבור: אלבומי ההיפ הופ הישראלי הטובים של שנת תשע"ה, באתר וואלה, 6 בספטמבר 2015
↑  אסף נחמיאס, Mixcloud - בא בהיפהופ", באתר www.mixcloud.com, ‏15/04/2024
↑  אקווריום - הופעות במפעל הפיס (2024-11-28), אקווריום- שירוטו | הופעות במפעל הפיס, נבדק ב-2025-02-23
↑  ירדן אבני, מה לראות, מתי ואיפה: המדריך לאינדינגב 2022, באתר KZradio רדיו הקצה, ‏2022-10-17
↑  אוף, תקשיבי, באתר הפסטיבל הבינלאומי לסרטי סטודנטיות וסטודנטים
↑  i24NEWS עברית (2024-09-05), סרטו של היוצר, יהב וינר ז״ל, שנרצח ב-7.10 לאחר שהציל את אשתו ובתו, נבחר להשתתף בפסטיבל בינלאומי, נבדק ב-2025-02-23
↑  The Traveler's Prayer (2025), IMDb (באנגלית אמריקאית)
| --- | --- |
בקרת זהויות :  NLI: 987007404170605171  VIAF: 42154921236163590945   WorldCat (עם VIAF): 42154921236163590945
דון לני-גבאי

| --- | --- |

דון לני-גבאי, 2010
 לידה:  21 בדצמבר 1986 (בת 38) ישראל תל אביב, ישראל
 שם לידה:  דון טאוס לני 
 מדינה:  ישראל 
 עיסוק:  משחק, הנחיה, דיבוב
 בן זוג:  עופר רוטנברג
 מספר צאצאים:  2
 פרופיל ב-IMDb
 
מימין, רוני דואני, אלון גור אריה, מושיק גלאמין ודון לני-גבאי, במהלך הנחייתה בתוכנית "המקום האמיתי" בערוץ הילדים, 5 באוקטובר 2010
דּוֹן לֶנִי־גַּבַּאי (נולדה ב-21 בדצמבר 1986) היא שחקנית, מנחה ומדבבת ישראלית.
ביוגרפיה

נולדה בשם דון טאוס לני בתל אביב על שמה של סבתה, יוצאת עיראק. בתה של השחקנית והמדבבת יפה גבאי. לה אחות צעירה ששמה טומיקה לני-גבאי וגם היא מדבבת ושחקנית. בנוסף יש לה שני אחים גדולים.
קריירה

לני-גבאי החלה את קריירת המשחק שלה בגיל 4, אז שיחקה בהצגה בתיאטרון הילדים של אמה. באותה תקופה גם החלה קריירת דיבוב. בגיל 7 גילמה את הדמות הראשית, יעל, בהצגת הילדים "הבית של יעל". בנעוריה המשיכה לגלם תפקידים בהצגות שונות בתיאטרון עד גיל 16, וכן עסקה בדיבוב תוכניות טלוויזיה וסרטים מצוירים, בהן ויטץ' (את הדמות אירמה), בובובו-בו בו-בובו (את הדמות ביוטי), פוקימון (את הדמות מיי), דיג'ימון (דמויות שונות), בובספוג מכנסמרובע (את הדמות פרל), סופר פיג (את הדמות פרודנס פלום) ושאמן קינג (את הדמות אופצאצ'ו).
בגיל 17 התקבלה למכינת הנוער בבית הספר למשחק ניסן נתיב. כשנתיים לאחר מכן, בשנת 2005 פרצה לתודעה עם תפקיד ראשי בסדרה "השמיניה", שם גילמה את רוני, במשך שלוש עונות.
את שירותה הצבאי עשתה כמש"קית ת"ש. ובמהלכו, שילבה הופעה בפסטיגל, בעונה השלישית של הסדרה "השמינייה" ובשנת 2007 אף החלה לעבוד כמנחה בערוץ הילדים. בשנת 2008 השתתפה ב"תפוס ת'פסטיגל" וזכתה יחד עם המנחה טל מוסרי במקום הראשון, בשירם "ראש בראש". במקביל לעבודתה בערוץ שיחקה בתוכנית "כוונות טובות" ששודרה בערוץ 2, וכן בתפקידי משנה בסדרות ערוץ הילדים "הפיג'מות" ו"האי". בשנה זו שיחקה גם בסרט המוזיקלי "היא לא תדע" ששודר בערוץ הילדים, הסרט מבוסס על שיריו של דני סנדרסון. ב-2009 הופיעה בסדרות ערוץ הילדים כגון "האחים דה גמה", "מנדלבאום בלש פרטי" ובמופעי הקיץ של "עיר ערוץ הילדים".
בשנת 2009 השתתפה לני-גבאי ב"פסטיבל שירי הילדים" לצד דנה פרידר, דפנה דקל, טל מוסרי ועוד, והמשיכה להנחות בערוץ הילדים. בין השאר הנחתה ב-2010 את התוכנית "המלאכיות של צ'ובה" בערוץ הילדים, לצד עדי הימלבלוי. ב-2011 שיחקה לצד יון תומרקין, טל מוסרי, רוני דואני ומיקי קם במחזמר לחנוכה המבוסס על הסרט "שכחו אותי בבית". בנוסף באותה שנה השתתפה בתפקיד אורח בסדרה "החברים של נאור".
בתחילת ינואר 2012 פרשה מערוץ הילדים לאחר כ-5 שנים בערוץ.
ב-2012 השתתפה במחזמר לחנוכה המבוסס על הספר "מסביב לעולם בשמונים יום", לצד אריה מוסקונה ויוליה פלוטקין. באותה שנה גם השתתפה בשעשועון "לעוף על המיליון" בערוץ 10. ב-2013 דיבבה את דמותה של שגית, בסדרת הילדים "שגית המושגית", ששודרה בערוץ הראשון. ב-2014 החלה להנחות את התוכנית "אולפן הילדים" בערוץ 20. בסוף 2016 הנחתה את התוכנית "הכיתה של ישראל" בערוץ Zoom. במקביל גילמה את דמותה של מולאן בהצגה לילדים "האגדה על מולאן" שהוצגה בתיאטראות בסוף 2016. משחקת בתיאטרון אורנה פורת בהצגות "מורה לחיים" ו"מולאן". בשנת 2020 שיחקה בתפקיד אורח בסדרת הקומדיה "סברי מרנן" בתפקיד שי דר. ב-2021 היא דיבבה לעברית את זואי בסרט האנימציה "ברבי: יחידת הריגול".
ב-2019 דגמנה לחברת ההלבשה התחתונה "פמינה", לצידן של עדי הימלבלוי והילה סעדה.
ב-2023 החלה לקריין ולפרסם סדרות בערוץ ניקלודיאון.
חיים אישיים

ב-2019 נישאה לעופר רוטנברג, לאחר כארבע שנים של זוגיות. הם הורים לשתי בנות. מתגוררת בתל אביב. בעבר דון ניהלה מערכת יחסים במשך 3 שנים עם השחקן יפתח קרזנר שאיתו הנחתה בערוץ הילדים.
הערות שוליים

1 2 3 4  יפעת הללי אברהם, ‏ילדה רעה, באתר ‏מאקו‏, 18 בספטמבר 2013
↑  רוני שיינר, תרגישי משוחררת, באתר nrg‏, 23 במרץ 2008
↑  אמילי גרינצווייג‏, דון לני גבאי עוזבת את ערוץ הילדים, באתר וואלה, 7 בדצמבר 2011
↑  דניאל שירין, ‏על מה היא מדבבת?, באתר ‏מאקו‏, 29 באוקטובר 2013
1 2  דון לני גבאי מדגמנת הלבשה תחתונה רגע לפני החתונה!, באתר מעריב אונליין, 12 במאי 2019
↑  יפעת הללי, ‏דון לני גבאי ויפתי נפרדו, באתר ‏מאקו‏, 9 באוגוסט 2011
↑  יפעת הללי, ‏חוזרים לסיקסטיז: דון לני גבאי ויפתי בהופעה של פול אנקה, באתר ‏מאקו‏, 1 ביוני 2010
סינמטק עם אמה יפה גבאי
מייקל מלוני

| --- | --- |

מייקל מלוני, 2011
 לידה:  19 ביוני 1957 (בן 67) בורי סט. אדמונדס, הממלכה המאוחדת 
 סוגה מועדפת:  קומדיה שייקספירית 
 מדינה:  הממלכה המאוחדת 
 תקופת הפעילות:  מ-1979 
 מקום לימודים:  האקדמיה למוזיקה ולאמנויות הדרמה של לונדון 
 פרופיל ב-IMDb
 
מייקל מלוני (באנגלית: Michael Maloney; נולד ב-19 ביוני 1957) הוא שחקן אנגלי.
ביוגרפיה

מלוני נולד בבורי סנט אדמונד שבמחוז סאפוק. הופעתו הראשונה בטלוויזיה הייתה בשנת 1979 בתפקיד בנו בין העשרה של פיטר בקוורת' בסדרת הדרמה "Telford's Change".
אחרי כמה שנים שחונות, הצליח מלוני לככב בסרטי קולנוע וסדרות טלוויזיה כמו גם להופיע על במות התיאטרון. הוא זכה להכרת הקהל הרחב כששיחק ב-1989 בסרטו של קנת בראנה "הנרי החמישי" עיבוד קולנועי למחזה באותו השם. בתחילת שנות התשעים של המאה העשרים כיכב בטלוויזיה ב-"Mr Wakefield's Crusade" ובקולנוע שיחק בתפקיד מארק בסרט "אוהב אותך בטירוף". ב-1994 הופיע בתפקיד ראשי בעיבוד של ה-BBC לרומן "Love on a Branch Line". הוא הופיע בשתי גרסאות קולנועיות של המחזה "המלט" האחת סרטו של זפירלי מ-1990 בתפקיד רוזנקרנץ, והשנייה מ-1996 בתפקיד לארטס. עוד שיחק במספר עיבודים לקולנוע של מחזות שייקספיריים. בנוסף להופעותיו בטלוויזיה, כיכב מלוני ב-1999 בתפקיד ג'ייסון פילדס בסרט הקולנוע "American Reel". ב-2002 שיחק בתפקיד בריאן אלבומן, עוזרו האישי של אדוני קנוט (ריק מייאל) בסיטקום "Believe Nothing". ב-2005 גילם מלוני את קסיוס במיני-סדרה "אימפריה". ב-2009 שיחק בתפקיד ג'ון מייג'ור בסרט "מרגרט", וגילם את ראש הממשלה סר רוברט פיל בסרט "ויקטוריה הצעירה".
מלוני מופיע בדרמות רדיופוניות של רדיו 4 של ה-BBC. הוא שיחק בתפקיד דין בשתי העונות של הסדרה "High Table, Lower Orders", ואת ג'יילס בעל טור רכילות בסדרה "His Master's Voice". עוד הופיע בתפקיד אורח בסדרת התסכיתים "Baldi". בסרט הבוליוודי "I See You" שיחק מלוני בתפקיד שוטר.
ב-2010 השתתף מלוני בסדרת הדרמה "חדר מיון" בתפקיד הווארד פיירפקס. עוד באותה שנה השתתף בעונה הרביעית של הסאטירה הפוליטית "The Thick of It" בתפקיד מתיו הודג'. ב-2013 גילם את דמותו של סר הנרי סטפורד, בעלה השלישי של ליידי מרגרט ביופורט בסדרת הטלוויזיה "המלכה הלבנה" של ה-BBC.
ב-2013 דיבב את "הנשמה האבודה" במשחק הווידאו "קאסלבניה- אדוני האפילה", ואת אוואלח' במשחק הווידאו משנת 2015 "The Witcher 3: Wild Hunt"
בשנת 2015 שיחק במיני-סדרת הפשע הבריטית "ריבר" ברשת BBC One בכיכובו של סטלאן סקארסגארד.
תפקידים ברדיו

"Troy" - טרילוגיה של מחזות לרדיו מאת אנדרו ריסיק (אנ') ובבימויו של ג'רמי מורטימר (אנ') - בתפקיד הקטור.
"Scenes of Seduction" - מחזה לרדיו מאת טימברלייק ורטנבייקר בבימויו של נד צ'אילט (אנ') - בתפקיד הנרי (המלך הנרי החמישי).
בראן בסדרת התסכיתים "Earthsearch" מאת ג'יימס פולט (אנ') ברדיו 4 של ה-BBC.
הערות שוליים

↑  Macmillan Readers, "An Interview with Michael Maloney".
↑  Radio Times Castlist
↑  British Universities Film & Video Council – Scenes of Seduction
| --- | --- |
בקרת זהויות :  NLI: 987007415048905171  BnF: cb142025049 (data)  GND: 13133655X  ISNI: 0000 0001 1482 9512  LCCN: no00070619  MusicBrainz: 67ac5c84-d4db-4809-acc2-3c3bedf68ebd  NKC: pna2009482622  NLK: KAC201306717  NTA: 239329732  SUDOC: 069130337  VIAF: 163124457   WorldCat (עם VIAF): 163124457
סמואל ל. ג'קסון

| --- | --- |

ג'קסון בהוליווד, קליפורניה, יוני 2019
 לידה:  21 בדצמבר 1948 (בן 76) וושינגטון די. סי., ארצות הברית
 שם לידה:  Samuel Leroy Jackson 
 מדינה:  ארצות הברית, גבון 
 תקופת הפעילות:  מ-1972 
 מקום לימודים:  מורהאוס קולג' 
 בן או בת זוג:  לה-טניה ריצ'רדסון (1980–?) 
 פרסים והוקרה:  דוב הכסף לשחקן הטוב ביותר (1997)  פרס אוסקר לשם כבוד (2022)  פרס אינדפנדנט ספיריט (1995)  פרס פסטיבל קאן לשחקן הטוב ביותר (1991)  דוב הכסף (1998)  פרס באפט"א לשחקן המשנה הטוב ביותר (1994)  כוכב בשדרת הכוכבים בהוליווד 
 http://www.samuelljackson.com/
 פרופיל ב-IMDb
 
סמואל לירוי ג'קסון (באנגלית: Samuel Leroy Jackson; נולד ב-21 בדצמבר 1948) הוא שחקן ומפיק סרטים אמריקאי. זוכה פרס אוסקר לשם כבוד לשנת 2022.
לאחר שהיה מעורב בתנועה לזכויות האזרח, החל לשחק בתיאטרון, ולאחר מכן בקולנוע. הוא מוכר בעיקר כניק פיורי ביקום הקולנועי של מארוול. בין סרטיו הידועים "ספרות זולה" ו"שמונת השנואים" של קוונטין טרנטינו, הסאגה השנייה של "מלחמת הכוכבים" ו"מת לחיות 3". הוא שיחק במספר תפקידי משנה, לפני שפגש את מוריו, מורגן פרימן והבמאי ספייק לי. בשנת 1991, לאחר שזכה בפרס בפסטיבל קאן על הופעתו בסרט "קדחת הג'ונגל", החל להופיע בסרטים מצליחים יותר כגון "החבר'ה הטובים", "משחקים פטריוטיים", "רומן על אמת" ו"פארק היורה". בשנת 1994 לוהק לסרט "ספרות זולה", על תפקידו בסרט היה מועמד לזכייה בפרס האוסקר, זכה לביקורות נלהבות ולהכרה בינלאומית.
מאז ג'קסון השתתף בלמעלה מ-100 סרטים, ובהם "מת לחיות 3", "ג'קי בראון", "בלתי שביר", "משפחת סופר-על", "נחשים על המטוס", הטרילוגיה השנייה של "מלחמת הכוכבים", ותפקידים קטנים יותר בסרטיו של קוונטין טרנטינו "להרוג את ביל חלק 2" ו"ג'נגו ללא מעצורים".
ביוגרפיה

סמואל ל. ג'קסון נולד בוושינגטון די. סי., וגדל כבן יחיד בצ'טנוגה, טנסי, עם אימו. אביו, אותו פגש פעמיים בלבד במהלך חייו, גר בנפרד מהם, ומת מאוחר יותר מאלכוהוליזם. ג'קסון למד בבתי ספר בהם הייתה הפרדה גזעית בין שחורים ללבנים. החל מכיתה ג' ניגן בקרן יער ובחצוצרה במסגרת מקהלת בית הספר. הוא החל בלימודי ביולוגיה ימית במכללת מורהאוס בג'ורג'יה, ולאחר מכן עבר ללימודי ארכיטקטורה, אך כאשר הצטרף לקבוצת תיאטרון במסגרת לימודיו, החל להתעניין במשחק ושינה את מסלול לימודיו ללימודי דרמה.
פעילות בתנועה לזכויות האזרח

לאחר ההתנקשות במרטין לותר קינג בשנת 1968, נכח ג'קסון בהלווייתו כסדרן. לאחר מכן טס לממפיס והשתתף בצעדת מחאה למען שוויון בין-גזעי. בשנת 1969 החזיקו מספר סטודנטים ובהם ג'קסון במספר חברים מחבר נאמנים של מכללת מורהאוס כבני ערובה, בדרישה לרפורמה בתוכנית הלימודים ובמדיניות המכללה. המכללה הסכימה בסופו של דבר לשנות את מדיניותה, אך ג'קסון הושעה לשנתיים מהמכללה, והורשע בבית משפט על השתתפותו בפעולה.
בתקופת השעייתו עבד כעובד סוציאלי בלוס אנג'לס. כאשר חזר לאטלנטה, פגש מספר פעילים בתנועת הפנתרים השחורים. ג'קסון סיפר כי חש העצמה מפעילותו בארגון, במיוחד כאשר הקבוצה החלה לרכוש אקדחים. אולם, אימו של ג'קסון שלחה אותו חזרה לאטלנטה לפני שהספיק להיות מעורב בעימות מזוין, לאחר שסוכני FBI אמרו לה שהוא ימות תוך שנה אם ימשיך בפעילותו בתנועה רדיקלית זו.
קריירת משחק

ג'קסון החל את דרכו כשחקן תיאטרון, ובהמשך החל לשחק גם בסרטי טלוויזיה. הופעת הבכורה שלו הייתה בסרט ניצול אפרו-אמריקאי. בשנת 1976 עבר מאטלנטה לניו יורק, בה שיחק בהצגות שונות. בתקופה זו התמכר לאלכוהול ולקוקאין, וכתוצאה מכך לא המשיך לשחק בהצגות שעלו בסופו של דבר על בימות ברודוויי. בתחילת דרכו כשחקן קולנוע, קיבל הדרכה מהשחקן מורגן פרימן. בשנת 1981 פגש את הבמאי ספייק לי, ומאוחר יותר קיבל תפקידים קטנים בסרטים שפרימן ביים. בשנת 1990 קיבל תפקיד קטן בסרטו של מרטין סקורסזה, החבר'ה הטובים.
באותה תקופה החמירה התמכרותו לסמים. לאחר שלקח מספר מנות יתר של הרואין, הפסיק להשתמש בו, וחזר להשתמש בקוקאין. בסופו של דבר הכניסה אותו משפחתו למכון גמילה בניו יורק. כאשר התנקה מסמים וסיים את טיפול הגמילה, הופיע ג'קסון בסרט קדחת הג'ונגל, וגילם דמות של מכור לקוקאין, תפקיד אותו תיאר כ"קתרטי", עקב החלמתו מההתמכרות שלו באותה תקופה. הופעתו בסרט זה היוותה פריצת דרך עבורו כשחקן, ולאחר מכן החל לשחק בסרטים מצליחים ומוכרים יותר כגון משחקים פטריוטיים (עם האריסון פורד), מת לחיות (הסרט הראשון בו קיבל תפקיד ראשי), וסרטו של סטיבן ספילברג, פארק היורה, בו שיחק את ריי ארנולד.
קריירת משחק > שנות ה-90 ושנות ה-2000

ג'קסון קיבל הכרה בינלאומית כאשר הופיע בסרטו של קוונטין טרנטינו "ספרות זולה", שבו גילם את הרוצח השכיר ג'ולס ויניפילד. ג'קסון הופתע לגלות שהתפקיד נכתב על ידי טרנטינו במיוחד עבורו. אף שהיה זה סרטו ה-13, זיכה אותו התפקיד לראשונה בהכרה בינלאומית. ג'קסון זכה על תפקידו בסרט בשבחי המבקרים, במועמדות לפרס אוסקר לשחקן המשנה הטוב ביותר, בפרס גלובוס הזהב, ובפרס באפט"א לשחקן הטוב ביותר בתפקיד משנה.
אחרי תפקידו ב"ספרות זולה", קיבל ג'קסון הצעות רבות לתפקידים דומים, והשתתף במספר סרטים כושלים, עליהם קיבל ביקורות צוננות. בסופו של דבר השתתף בשני שוברי קופות, עת להרוג, עליו היה מועמד לפרס גלובוס הזהב, ומת לחיות 3. הופעתו בסרטים אלה הפכו אותו לשחקן שובר קופות, והוא קיבל תפקידים ראשיים בסרטים שונים כגון ג'קי בראון, ספרה והמתווך. בשנת 1999 שיחק בתור מייס ווינדו בטרילוגיה השנייה של מלחמת הכוכבים. בשנת 2000 זכה ג'קסון בכוכב בשדרת הכוכבים של הוליווד, והמשיך לשחק בעשרות סרטים במשך כל העשור הראשון של שנות ה-2000.
קריירת משחק > שנות ה-2010 ושנות ה-2020

ב-2008 חתם ג'קסון על חוזה מיוחד עם מארוול קומיקס, שעל פיו יגלם את דמות הקומיקס ניק פיורי בתשעה סרטים שונים של מארוול. ניק פיורי הוא סוכן מיוחד שעומד בראש סוכנות S.H.I.E.L.D הבדיונית ביקום מארוול. ג'קסון כבר הופיע בשבעה סרטים מתוכם: "איירון מן" (2008), "איירון מן 2" (2010), "תור" (2011), "קפטן אמריקה" (2011), "הנוקמים" (2012), "קפטן אמריקה: חייל החורף" (2014) ו"הנוקמים: עידן אולטרון" (2015) ועוד. בשנת 2015 שיחק בסרט משימה סוף לצד היילי סטיינפלד ולצד ג'סיקה אלבה. באותה שנה חבר שוב לבמאי טרנטינו, ושיחק תפקיד ראשי במותחן-מערבון "שמונת השנואים". ב-2016 גילם את תפקיד הרשע בסרט "המעון של מיס פרגרין לילדים משונים". הוא שב לתפקידו של פיורי ב-2019 עם "קפטן מארוול" ועם הסרט "ספיידרמן: רחוק מהבית".
באותה שנה שיחק את הנבל הראשי בסרט "קינגסמן: השירות החשאי".
בשנת 2017 השתתף בסרט ההרפתקאות "קונג: אי הגולגולת", אשר מהווה אתחול לסדרת סרטי קינג קונג; סרט הפעולה "XXX: הילוך גבוה" לצד וין דיזל, נינה דוברב וטוני קולט ובסרט קומדיית הפעולה שומר הראש והמתנקש שיחק את המתנקש לצד ראיין ריינולדס.
בשנת 2020 לוהק שוב לתפקידו כניק פיורי למיני-סדרה "פלישה סודית" המבוססת על אירועי "פלישה סודית" מאת מארוול קומיקס עבור שירות הזרמת המדיה של אולפני וולט דיסני, "דיסני+", שם תעלה הסדרה במהלך 2022.
ב-29 בספטמבר 2023 יצא הסרט "The Kill Room" בכיכובו.
חיים אישיים

ג'קסון נישא לשחקנית לטניה ריצ'רדסון, אותה פגש בעת לימודיו במכללת מורהאוס, בשנת 1980. בשנת 1982 נולדה להם בת בשם זואי, ומאז הם מתגוררים בלוס אנג'לס. ג'קסון משחק גולף, והוא דואג להכניס סעיף לחוזים בסרטים בהם הוא משחק, שיאפשר לו לשחק גולף בזמן צילומי הסרט. כמו כן, הוא חובב ספורט ומעריץ את קבוצת הכדורסל הקנדית טורונטו ראפטורס וקבוצת הכדורגל האנגלית ליברפול.
בבחירות לנשיאות בשנת 2008 הביע ג'קסון תמיכה במועמד ברק אובמה, שנבחר בסופו של דבר לנשיא ארצות הברית. לדבריו אז, ”ברק אובמה מייצג עבורי את כל מה שנאמר לי בילדותי. אני ילד של הפרדה בין-גזעית. כשגדלתי אנשים אמרו לי שאני יכול להיות נשיא, וידעתי שזהו שקר. אבל היום יש לנו נציג... החלום האמריקאי הוא מציאות. כל אחד יכול לגדול ולהיות נשיא.” בשנת 2009 ג'קסון ובת זוגו הקימו ארגון צדקה התומך במוסדות חינוך. ניהל בעבר אורח חיים טבעוני.
בשנת 2020 רשת Epix שידרה סדרת טלוויזיה תיעודית, Enslaved, בה הוא מככב ומפיק לצדו של שמחה יעקובוביץ', בחקר תולדות סחר העבדים כולל מחקר על מוצאו של ג'קסון עצמו עד לאבות אבותיו בגבון.
פילמוגרפיה נבחרת > טלוויזיה

The Days and Nights of Molly Dodd‏ (1989) - בתפקיד: האב אלביס.
גבולות השקיעה (2011, סרט טלוויזיה של HBO) - בתפקיד: "שחור".
The Last Days of Ptolemy Grey‏ (2022) - בתפקיד: פטולמי גריי.
פלישה סודית (2023) - בתפקיד: ניק פיורי.
Fight Night: The Million Dollar Heist‏ (2024) - בתפקיד: פרנק מוטן.
הערות שוליים

↑  Pat Saperstein,Caroline Brew, Pat Saperstein, Caroline Brew, New Movies Out Now in Theaters: What to See This Week, Variety, ‏2023-09-27 (באנגלית אמריקאית)
↑  Samuel L. Jackson Goes Vegan “To Live Forever”, vegnews, ‏26 במרץ 2014
| --- | --- |
בקרת זהויות :  NLI: 987007428880005171  PLWABN: 9810560092405606  BIBSYS: 98019083  BNE: XX1177294  BnF: cb13999677d (data)  GND: 124198511  ISNI: 0000 0001 0920 3646  LCCN: no96025567  LNB: 000308892  MusicBrainz: a1c82f09-cc3a-4c94-a518-cba50d9bfab1  NKC: jx20060323026  NLA: 35467405  NLK: KAC2020K0589  NTA: 171693671  RERO: 02-A009634671  SNAC: w6qc0zxt  SUDOC: 061116424  VIAF: 84357496   WorldCat (עם VIAF): 84357496
מלקולם אקס (סרט)

| --- | --- |

כרזת הסרט האמריקאית
 מבוסס על:  הביוגרפיה של מלקולם אקס
 בימוי:  ספייק לי 
 הופק בידי:  ספייק לי
 תסריט:  ספייק לי   ארנולד פרל
 עריכה:  בארי אלכסנדר בראון 
 שחקנים ראשיים:  דנזל וושינגטון   כריסטופר פלאמר   אנג'לה באסט
 מוזיקה:  טרנס בלנשרד 
 צילום:  ארנסט דיקרסון 
 מדינה:  ארצות הברית ארצות הברית
 חברה מפיצה:  האחים וורנר, נטפליקס 
 שיטת הפצה:  וידאו על פי דרישה 
 הקרנת בכורה:  4 במרץ 1993 
 משך הקרנה:  201 דק' 
 שפת הסרט:  אנגלית 
 סוגה:  סרט ביוגרפי, סרט דרמה, סרט שמבוסס על ספרים 
 מקום התרחשות:  ניו יורק, הארלם 
 תקציב:  33 מיליון דולר
 הכנסות:  48 מיליון דולר
 הכנסות באתר מוג'ו:   malcolmx
 פרסים:  מועצת ביקורת הקולנוע האמריקנית: עשרת הסרטים הטובים ביותר 
 דף הסרט ב־IMDb
 
מלקולם אקס (באנגלית: Malcolm X) הוא סרט קולנוע ביוגרפי משנת 1992 על המנהיג האפרו-אמריקאי הרדיקלי מלקולם אקס, שבוים על ידי ספייק לי. דנזל וושינגטון מככב בתפקיד הראשי, לצד אנג'לה באסט, אל פרימן הבן, אלברט הול ואחרים. התסריט נכתב על ידי ספייק לי וארנולד פרל, בהתבסס על "האוטוביוגרפיה של מלקולם אקס" מאת העיתונאי אלכס היילי, שערך ראיונות עומק עם האיש.
העלילה מגוללת את חייו של אקס. בתחילה הוא פושע ונוכל זעיר המקבל את מנת חלקו כשחור נחות ושואף לחקות את הלבנים, אך חייו מתהפכים בעת מאסרו בכלא, שם הוא נחשף לתורתה של "אומת האסלאם" ומפתח מודעות גזעית ופוליטית. אקס הופך למטיף כריזמטי וקורא לשחורים לפתח גאווה וכבוד עצמי, ולהתבדל מאמריקה הלבנה. בסוף חייו הוא מתנתק מה"אומה" וממנהיגה אלייז'ה מוחמד, נעשה מבקר חריף שלהם ומאשימם בשחיתות, ולבסוף נרצח על ידי מתנקשים מטעמם.
הסרט זיכה את דנזל וושינגטון במועמדות לאוסקר לשחקן הראשי הטוב ביותר ובפרס חוג מבקרי הקולנוע של ניו יורק עבור אותה קטגוריה. ב-2010 הסרט נבחר לשימור בידי ארכיון הסרטים הלאומי של ארצות הברית.
עלילה

ב-1944, מלקולם ליטל הוא צעיר שחור המתגורר בבוסטון, המתפרנס כדייל רכבת, משרה ההולמת כושי באמריקה המופרדת גזעית. את עתות הפנאי שלו הוא מקדיש לגנדרנות וריקודים. הוא מחליק את שיערו בנֶתֶר, הליך כואב ומסוכן, כצו האופנה שבה שיער אפריקני נחשב כעור, ומתאווה לנשים לבנות. בילדותו, הנחשפת בהבזקים, אביו המטיף קורא לשחורים לאמץ את בשורת הלאומיות השחורה ברוח מרקוס גארבי, ונרצח על ידי גזענים לבנים. בית-המשפט קבע שהתאבד. אמו איבדה את החזקה על ילדיה ולבסוף את שפיותה. הנער גדל בבית-יתומים בו היה תלמיד מצטיין, אך הובהר לו שכושי לא יכול לקוות להשכלה גבוהה.
ליטל הפיקח והקשוח מושך את תשומת לבו של הפושע האפרו-קריבי ארצ'י, המכניס אותו לעסקי ההימורים הלא-חוקיים, בהם הוא משתכר לראשונה כסף רב, ומאמץ סגנון חיים הכולל פזרנות, שכרות וסמים. הוא מתערער כשהוא רואה צעירה מהוגנת שהכיר בנעוריו, המצויה בקשר רומנטי עם סרסור המשדל אותה בהדרגה לזנות, ומסתכסך עם ארצ'י. הפושע הבכיר ועמיתיו מנסים לרצחו נפש, אך הוא נמלט. ליטל, ידידו שורטי ובנות-זוגם הלבנות עורכים שוד כדי להשיג כסף ולהימלט, אך נעצרים. על שני הגברים מוטל עונש מאסר בן עשר שנים.
בבית האסורים, ליטל המכור לסמים והזועם פוגש בביינס, חבוש שחור מיושב ורהוט המטיף את תורתו של אלייז'ה מוחמד, מייסדה של "אומת האסלאם". הדת החדשה טוענת שהאדם הלבן הוא השטן, ששעבד את השחורים במשך מאות שנים, ניתקם מההיסטוריה שלהם ומתרבותם, ואף לאחר סיום העבדות מוסיף לשעבד את תודעתם ולשכנעם בכך שהם נחותים ועלובים. על האפריקנים המצויים באמריקה להתנער מכזביו ופיתוייו ולפתח את זהותם הנפרדת כדי שירכשו מחדש כבוד עצמי ותחושת מסוגלות. ליטל חושב את ביינס לתמהוני בתחילה אך הולך ונכבש בקסמו. הלה מלמדו לחדול מלהחליק את שערו, להתנזר מאלכוהול, סמים ומין, ולקרוא ספרים. הוא מאמץ את השם "מלקולם אקס", משום ש"ליטל" איננו אלא השם שהבעלים הלבן של אבות-אבותיו בחר עבורו.
עם שחרורו מבית האסורים, אקס מצטרף ל"אומת האסלאם" והופך לחביבו של מוחמד. הכריזמה והרהיטות שלו עושים אותו לדוברה המפורסם ביותר של התנועה. הוא משלב קהלים גדולים בקריאתו להשתחרר מתודעת העבדות המנטלית ולחוש גאווה בעצמם, שתאפשר להם להיפטר מנגעי האלכוהוליזם, הזנות, העוני והניוול הפושים בקרבם. הוא מתעמת עם המשטרה ומופיע רבות בטלוויזיה, שם הוא תוקף את מנהיגי התנועה לזכויות האזרח, בראשם מרטין לותר קינג, כפשרנים כנועים המשועבדים בנפשם לאדם הלבן. לבסוף הוא נושא אישה, פעילת "האומה" בטי שבאז.
אקס, המעריץ את אלייז'ה מוחמד, מתוודע לכך שמוחמד הכניס להריון מספר גדול של נשים צעירות שהיו בשירותו. בתחילה הוא מסרב להאמין, אך ביינס ומוחמד עצמו מודים בכך. אקס נרעש מכך שמוריו לשעבר מגוננים על שחיתות כזו ומתעמת אתם. בתגובה, הוא מוקע, ופורש מ"אומת האסלאם", שפעיליה פוצחים במסע הטרדות ואיומים נגדו. אקס ממיר את דתו לאסלאם סוני מן הזרם המרכזי ואף עורך חאג' למכה, בה הוא פוגש במוסלמים בני כל הגזעים והצבעים, וחוזר בו מבדלנותו השחורה ושנאתו ללבנים. בעת דרשה בארצות הברית, אנשי "האומה" מתנקשים בחייו. הסרט ננעל במחווה למורשתו של אקס, שהפך לסמל של השחרור האפרו-אמריקני: מוזכר שישנו חג לזכרו, ונלסון מנדלה נושא דברים לזכרו בהופעת קמאו.
צוות השחקנים

דנזל וושינגטון - מלקולם אקס
אנג'לה באסט - בטי אקס
אלברט הול - ביינס
אל פרימן הבן - אלייז'ה מוחמד
דלרוי לינדו - ווסט אינדיאן ארצ'י
ספייק לי - שורטי
רוג'ר גוונבר סמית -רודי
טרזה רנדל - לורה
קייט ורנון - סופיה
לונט מקי - לואיז ליטל
טומי הוליס - ארל ליטל
ג'יימס מקדניאל - האח ארל
ארנסט לי תומאס - סידני
ז'אן-קלוד לה מאר - בנג'מין 2X
ונדל פירס - בן תומאס
ג'יאנקרלו אספוזיטו - תומאס האייר
פיטר בויל - קפטן גרין
ויליאם קנסטלר - השופט
נלסון מנדלה - מורה מסווטו
אוזי דייוויס כנושא הקינה
דייוויד פטריק קלי כמר אוסטרובסקי
דבי מזר - פג
ג'ון דייוויד וושינגטון כתלמיד בכתת הארלם
ההפקה

זהו סיפור נהדר כל-כך, סיפור אמריקני גדול, והוא משקף את החברה שלנו בכל-כך הרבה דרכים. הנה אדם ששינה את חייהם של כל-כך הרבה אנשים. הוא הוציא עצמו מהביבים. הוא התחיל כנער כפר ונעשה עבריין. משם הוא הגיע לכלא, שם הוא נהפך למוסלמי. אחר-כך הוא נעשה למנהיג רוחני שהתפתח ללוחם זכויות אדם.
המפיק מרווין וורת' רכש את הזכויות של הספר "האוטוביוגרפיה של מלקולם אקס" ב-1967. וורת' פגש את מלקולם אקס, שהיה מכונה אז "דטרויט רד" (Detroit Red), כנער שמכר סמים בניו יורק. וורת' היה בן חמש עשרה באותה עת, ובילה במועדוני הג'אז של האזור. וורת' מעלה זכרונות: "הוא מכר גראס. הוא היה בן שש עשרה או שבע עשרה אולם נראה מבוגר יותר. הוא היה שנון מאוד, ברנש מצחיק, והייתה לו כריזמה יוצאת דופן. הוא היה רקדן נהדר והתלבש בטוב טעם. הוא היה נאה מאוד, ומאוד מאוד גבוה. בחורות נמשכו אליו. הוא היה בחור די מיוחד."
כבר בשלב מוקדם נקלעה ההפקה לקשיים בסיפור מהלך חייו כולו, באופן חלקי הדבר נבע מהשאלות שנותרו ללא מענה שאפפו את רציחתו של מלקולם אקס. ב-1971, וורת' עשה סרט תעודי שזכה לשבחים, ששמו מלקולם אקס, והיה מועמד לפרס האוסקר בקטגוריית הסרט התעודי הטוב ביותר. הפרויקט נותר בשממונו. ברם, מספר בדרנים מרכזיים נמשכו אליו בזמנים שונים, בכללם ריצ'רד פריור, אדי מרפי והבמאי סידני לומט.
ההפקה > התסריט

ב-1968, הטיל וורת' את כתיבת התסריט על הסופר ג'יימס בולדווין, שאליו הצטרף אחרי-כן ארנולד פרל, תסריטאי שהיה קורבן לרשימה השחורה של ג'וזף מקארתי. אולם, כתיבת התסריט ארכה זמן רב מעל המצופה. פרל נפטר ב-1971.
בולדווין פיתח את עבודתו על התסריט לספרו משנת 1972 One Day, When I Was Lost: A Scenario Based on Alex Haley's The Autobiography of Malcolm X. בולדווין מת ב-1987. כמה מחברים ניסו לעבוד על הטיוטה, בכללם דייוויד מאמט, דייוויד בראדלי, צ'ארלס פולר וקלדר וילינגהם. ברגע שספייק לי נטל את מושכות הבימוי, הוא כתב מחדש את התסריט של בולדווין-פרל. בגלל השכתובים, משפחתו של בולדווין ביקשה מהמפיק להסיר את שמו מרשימת הקרדיטים. לכן הסרט מלקולם אקס כולל קרדיטים רק לפרל ולי כתסריטאים ולאלקס היילי כמחבר "האוטוביוגרפיה של מלקולם אקס".
ההפקה > קשיי ההפקה

ההפקה נחשבה לשנויה במחלוקת הרבה לפני שהצילומים החלו. לב הבעיה נעוץ בחרחור הריב של מלקולם אקס ובהתקפתו הזועמת לעיתים על הלבנים לפני שהוא עלה לרגל למכה. ככלל הוא לא היה דמות מוערכת בקרב האוכלוסייה הלבנה, אך הוא נהפך לגיבור בקהילה השחורה ולסמל למאבקם של השחורים, במיוחד בזמן תקופות הנשיאות של רונלד רייגן וג'ורג בוש. בשלוש השנים שקדמו ליציאתו של הסרט לבתי הקולנוע, מכירות "האוטוביוגרפיה של מלקולם אקס" עלו בשלוש מאות אחוזים, וארבעה מספריו הראו גידול של פי תשעה במכירות בין השנים 1986 ל-1991.